TrackMania

TrackMania je úspešná séria arkádových pretekárskych hier pre Windows. Stala sa známou najmä vďaka pretekom, ktoré vyskúšajú hráčovu šikovnosť na tratiach, ktoré si môžu postaviť sami hráči. Túto sériu vydáva francúzska spoločnosť Nadeo pre PC. Nasledujúc súčasný trend výberu áut, tratí, Nadeo vytvoril unikátny systém tvorby vlastných tratí, založený na jednoduchom skladaní blokov. Podobný nápad bol použitý napríklad v hre Stunts. Na rozdiel od iných hier, "TrackMania" nechá hráča prechádzať trať koľkokrát chce, pokiaľ neskončí časový limit. Hráč sa môže obnoviť na štarte, koľkokrát chce, v záujme čo najlepšieho času. Pri multiplayer hre nemôžu hráči prísť do kolízie, aj keď hrajú na tej istej trati, takisto v záujme času. 
História.
V tejto sérií momentálne existuje 9 základných hier, posledná bola vydaná v roku 2020.
Hry.
TrackMania (TMO).
Trate.
"TrackMania" obsahuje vopred skonštruované trate v sekcií "single player", kde môžu hráči získavať alebo odomykať "coppers", ktoré predstavujú menu v hre. Taktiež je možný mód vlastnej tvorby, kde môžu hráči využiť túto menu na zakúpenie "blokov" pre svoju trať. Existujú tri základné prostredia v ktorých sa dá tvoriť: Rally, Snežné a Púšť. Ku každému taktiež zodpovedá osobitné jedinečné auto. Existujú tri formy herného módu a to Race, Puzzle a Survival. Survival mód sa však v neskorších verziách tejto hry neujal.
Autá.
"TrackMania" obsahuje tri formy áut, rally super minis (Renault), alpine 4x4s (Suzuki), a speed muscle cars (Ford Escort). Každé obsahuje ešte niekoľko možných výzorov čo dokopy tvorí 87 možných áut z ktorých sa dá vyberať.V hre sa taktiež nachádza aj built-in mód kde si môže hráč prispôsobiť vzhľad auta.
TrackMania Nations.
27.1.2006, Nadeo vydali TMN, čiastočne ako promo pre ESWC, čo je profesionálna súťaž v gamingu, je taktiež najrozšírenejšou a najznámejšou verziou TrackManie. Hra obsahuje 100 single player tratí, no táto verzia hlavne prerazila ako online hra. Jedna z najväčších vychytávok s akou táto verzia prišla je leader board, teda rebríček najlepších hráčov. Hráči súťažia o najlepšie časy a tým získavajú body. 5 najlepších hráčov je možno vidieť v hlavnej stránke hry. TMN sa ihneď stala populárnou s vyše miliónom novo registrovaných ľudí. 
9.12.2010 bol kvôli zabezpečovaniu in-game reklamy zavedený do hry "FreeZone" mód, čo znamenalo, že hráči bez plateného účtu boli obmedzení iba na trate zadarmo a hráč mohol odohrať len 5 tratí a potom bol obmedzený na "spectator" mód, teda sa nemohol hry priamo zúčastniť. Toto obmedzenie bolo však možné obísť, a to tým, že hráč počas zmeny tratí napísal do príkazového riadku pokyn "AFK", čo znamená byť mimo klávesnice, teda ho medzi danými kolami nezarátalo a mohol hrať ďalej. 
TrackMania Forever.
7.10.2007 Nadeo vyhlásilo, že sa vylepšujú už vytvorené verzie. Boli to vylepšené verzie TMU a TMN. Obe verzie mali pridané "Forever" na koniec názvu a zdieľali onlline servery. Nadeo vylepšovalo tieto verzie z dôvodu, že považovali kvalitu už vytvoreného kontentu za dôležitejšiu ako vytváranie nových prostredí. TM United Forever bolo vydané 15.4:2008, TM Nations Forever bolo vydané deň na to.
TrackMania DS.
Táto edícia bola zaradená do produkcie Firebrand Games, a bola vydaná v Európe 14.11.2008 a v USA Atlusom v 17.3.2009. Bola to verzia TrackManie Pre Nintendo DS, osahovala ako single-player tak multiplayer hry a vyše 100 tratí a tri herné módy: "Race", "Platform" a "Puzzle". Z celkovo v tom čase siedmych prostredí boli v tejto verzií iba tri, a to tri pôvodné: "Rally", "Desert" a "Stadium". Hráči mohli síce medzi sebou zdieľať trate, no neexistovali online servery. 
TrackMania 2.
TrackMania 2: Canyon.
Ako predošlé TrackMania hry, hráči mohli ako hrať, tak aj vytvárať vlastné trate. V tejto verzií sa však objavilo nové prostredie: "Canyon". Hra obsahovala módy "Race" a "Platform". 
TrackMania 2: Stadium.
"O TrackMania 2: Stadium" sa dalo vedieť už 2.11.2012. Prostredie bolo však verejnosti sprístupnené až 27.2.2013. Táto verzia obsahuje "Stadium" mód z verzie TMN. Bola však vylepšená grafika, ManiaPlanet klient a rozhranie. Hra bola oficiálne vydaná 20.6.2013.
TrackMania 2: Valley.
"TrackMania 2: Valley" bola oznámená 2.11.2012. Toto prostredie bolo sprístupnené na ManiaPlanet 4.7-2013.
TrackMania 2: Lagoon.
"TrackMania 2: Lagoon" bola oznámená 9.5.2017. Toto prostredie bolo sprístupnené na ManiaPlanet 23.5.2017. S týmto novým prírastkom sa ManiaPlanet začala nazývať "ManiaPlanet 4".
Trackmania (2020).
Remake hry Trackmania Nations bol ohlásený pre Microsoft Windows 29. februára 2020 a mal byť vydaný 5. mája 2020, ale kvôli pandémii COVID-19 bol odložený až na 1. júla 2020. Na konzoly a cloudové platformy bola hra vydaná 15. mája 2023. Základná hra je free-to-play, avšak k dispozícii je aj predplatné, ktoré pridáva do hry online udalosti, editor auta a pod.
Prostredia.
Táto hra momentálne obsahuje nasledujúce prostredia: "Desert" (alebo Speed v TMO), "Rally", "Snow" (alebo Alpine v TMO), "Bay", "Coast", "Island", "Stadium", "Canyon", "Valley", and "Lagoon".